آمریکا بیرلشمیش ایالتلری، ترور هؤرگوتو القاعده‌نین اسکی لیدئری اوسامه بن لادنین اوغلو حمزه بن لادنین باشینا ۱ میلیون دلار اؤدول قویدو.
آمریکا خاریجی ایشلر باخانلیغی، حمزه بن لادین اوچون قویولان اؤدوله باغلی یازیلی آچیقلاما وئردی.
آچیقلامادا، حمزه بن لادن، القاعده هؤرگوتو ایچین‌ده یوکسه‌لن لیدئر اولاراق تانیملاناراق، ۲۰۱۵.جی ایلده‌ن بو یانا هؤرگوت عضولرینی آمریکا مرکزلرینه سالدیرمایا تشویق ائد‌ن ویدئولار چکدیگی و ۲۰۱۱.جی ایلده اؤلدوروله‌ن آتاسی اوسامه بن لادنین اینتیقامینی آلماغا چالیشدیغی ایفاده ائدیلدی.
حمزه بن لادنین ۲۰۱۷.جی ایلده اؤزل اولاراق تعیین اولونموش قلوبال تروریست ایستاتوسونا آلیندیغی، بو سببله آمریکادا اولان بوتون مال وارلیقلارینین دوندورولدوغو ایفاده ائدیلن آچیقلامادا،
"آمریکا خاریجی ایشلر باخانلیغی عدالت اوچون اؤدول پروگرامی، القاعده‌نین کیلید لیدئری حمزه بن لادنه چاتدیراجاق کیملیک و یا یئر بیلگیسی اوچون ۱ میلیون دلار تکلیف ائدیر" دئییلدی.
